Bulvių, skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2018 m. gegužės mėn., palyginti su 2017 m. atitinkamu laikotarpiu, supirkta 83,87 proc. daugiau, t. y. 4 005,199 t. Perdirbti skirtų bulvių supirkta 69,11 proc. daugiau – 539,944 t.

Daržovių, skirtų šviežias vartoti, 2018 m. gegužės mėn., palyginti su 2017 m. gegužės mėn., supirkimas padidėjo 28,38 proc. ir sudarė 4 763,599 t. Baltagūžių kopūstų supirkimas padidėjo 3,15 karto (iki 216,596 t), svogūnų – 90,61 proc. (iki 476,015 t), salotų – 68,66 proc. (iki 108,187 t), pomidorų – 47,15 proc. (iki 1 039,889 t), agurkų – 32,68 proc. (iki 2 326,257 t), svogūnų laiškų – 6,92 proc. (iki 43,051 t). Tačiau špinatų supirkimas sumažėjo 2,25 karto (iki 1,684 t), krapų – 42,36 proc. (iki 1,581 t), burokėlių – 36,12 proc. (iki 378,786 t), morkų – 27,98 proc. (iki 160,015 t).

Pievagrybių, skirtų šviežius vartoti, 2018 m. gegužės mėn., palyginti su 2017 m. atitinkamu laikotarpiu, supirkta 14,65 proc. daugiau (164,895 t).

Obuolių, skirtų šviežius vartoti, šiemet supirkta 18,03 proc. mažiau – 190,903 t.

Perdirbimo įmonėse 2018 m. gegužės mėn., palyginti su 2017 m. gegužės mėn., daržovių supirkimas padidėjo 49,75 proc. (iki 1 648,612 t). Burokėlių supirkimas padidėjo 57,61 proc. (iki 1 480,841 t), svogūnų – 15,43 proc. (iki 43,629 t), įvairių kitų daržovių – 81,27 proc. (iki 81,718 t). Tačiau morkų buvo supirkta 45,96 proc. mažiau (42,424 t).

Šaltinis: ŽŪIKVC (LŽŪMPRIS)  
Parengė D. Reipienė, tel. (8 37) 39 74 49